CELEX: 32017R0357
Language: fi
Date: 2017-02-28 00:00:00
Title: Komission täytäntöönpanoasetus (EU) 2017/357, annettu 28 päivänä helmikuuta 2017, tehoaineen syklaniiliproli hyväksymättä jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (ETA:n kannalta merkityksellinen teksti. )

1.3.2017   
            
            
               FI
            
            
               Euroopan unionin virallinen lehti
            
            
               L 54/4
            
         KOMISSION TÄYTÄNTÖÖNPANOASETUS (EU) 2017/357,
   annettu 28 päivänä helmikuuta 2017,
   tehoaineen syklaniiliproli hyväksymättä jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan,
   sekä katsoo seuraavaa:
   
               (1)
            
            
               Itävalta vastaanotti 19 päivänä joulukuuta 2013 asetuksen (EY) N:o 1107/2009 7 artiklan 1 kohdan mukaisesti yritykseltä ISK Biosciences Europe NV hakemuksen tehoaineen syklaniiliproli hyväksymiseksi.
            
         
               (2)
            
            
               Kyseisen asetuksen 9 artiklan 3 kohdan mukaisesti esittelevä jäsenvaltio ilmoitti 17 päivänä tammikuuta 2014 hakijalle, muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, että hakemus voidaan ottaa käsiteltäväksi.
            
         
               (3)
            
            
               Tämän tehoaineen vaikutukset ihmisten ja eläinten terveyteen ja ympäristöön on arvioitu kyseisen asetuksen 11 artiklan 2 ja 3 kohdan säännösten mukaisesti hakijan ehdottamien käyttötarkoitusten osalta. Esittelevä jäsenvaltio toimitti komissiolle arviointikertomuksen luonnoksen 1 päivänä huhtikuuta 2015.
            
         
               (4)
            
            
               Jäsenvaltiot ja elintarviketurvallisuusviranomainen tarkastelivat arviointikertomuksen luonnosta. Elintarviketurvallisuusviranomainen esitti komissiolle päätelmänsä tehoaineen syklaniiliproli (2) käyttöä torjunta-aineissa koskevasta riskinarvioinnista 6 päivänä huhtikuuta 2016.
            
         
               (5)
            
            
               ISK Biosciences Europe NV peruutti 28 päivänä syyskuuta 2016 päivätyllä kirjeellä syklaniiliprolin hyväksymistä koskevan hakemuksensa. Hakemuksen peruuttamisen vuoksi tehoainetta syklaniiliproli ei pitäisi hyväksyä asetuksen (EY) N:o 1107/2009 13 artiklan 2 kohdan nojalla.
            
         
               (6)
            
            
               Tämä asetus ei rajoita syklaniiliprolia koskevan uuden hakemuksen toimittamista asetuksen (EY) N:o 1107/2009 7 artiklan nojalla.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksymättä jättäminen
   Tehoainetta syklaniiliproli ei hyväksytä.
   2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä helmikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  EFSA Journal 2016;14(4):4452. Saatavilla verkossa osoitteessa www.efsa.europa.eu